Բեհշահր

Բեհշահր (պարս.՝ بهشهر), քաղաք Իրանի հյուսիսում, Մազանդարան օսթանում։ Հանդիսանում է համանուն շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է 94 702 մարդ (2016)։ Հանդիսանում է գյուղատնտեսական կարևոր կենտրոն, հայտնի է իր բուսական յուղի արտադրությամբ։ Աշխարհագրություն Բեհշահրը տեղակայված է Մազանդարանի մերձկասպյան դաշտավայրում` Էլբուրսի լեռների հարավային ստորոտին, Կասպից ծովի հարավ-արևելյան Գորգան ծոցից մոտ 8 կմ հարավ։ Գտնվում է Մազանդարանի վարչական կենտրոն Սարիից մոտ 45 կմ հյուսիս-արևելք, երկրի մայրաքաղաք Թեհրանից մոտ 220 կմ հյուսիս-արևելք։ Շրջանն ունի խոնավ մերձարևադարձային կլիմա։ Քաղաքից մոտ 4 կմ հարավ-արևելք գտնվում են Աբբասաբադի պատմական այգիները, որոնք կառուցվել են XVII դարի սկզբում Շահ Աբբաս I-ի ժամանակ։ Բնակչություն Բնակչությունը 2016 թվականի մարդահամարի տվյալներով կազմում էր 94 702 մարդ, որոնք կազմում էին 31 022 տնտեսություն։ Բեհշահրը Մազանդարան օսթանի բնակչությամբ հինգերորդ ամենախոշոր քաղաքն է Սարիից, Բաբոլից, Ամոլից և Ղաեմշահրից հետո։ Քաղաքի բնակչության փոփոխությունը ժամանակի ընթացքում բերված է աղյուսակում ստորև. Պատկերասրահ Ծանոթագրություններ